Document ID: /roh_data/filtered/fineweb-2-filterrobots_roh.jsonl.gz/22764

Grischun Central - Laina indigena per l'hotel nov a Savognin
Gievgia è stada l’emprima badigliada per in nov hotel da quatter stailas a Savognin. La firma Uffer SA da Savognin bajegia en collavuraziun cun investiturs dal Liechtenstein l'hotel Grava. Manà vegn l'hotel da la Jufa hotels da l’Austria che posseda gia 60 hotels en quatter pajais da l’Europa.
L’emprima badigliada è stada in pau auter che usità. Sco act simbolic è vegnida terrada l’emprima planta. Quella vegn duvrada per la construcziun dal nov hotel che vegn fabritgà cun blera laina indigena. L’avertura da l'hotel cun 75 chombras e 200 letgs è planisada sin la stad dal 2021.